Padaičiai

Padaičiai – kaimas Biržų rajono savivaldybėje, 5 km į vakarus nuo Biržų, 2 km į šiaurės rytus nuo Pabiržės.

 Istorija 

Kadaise čia buvo Padaičių dvaras. I pasaulinio karo metais vokiečiai 1915 m. užėmė žemes iki pat Dauguvos. Padaičiai atsidūrė okupuotoje teritorijoje. Kai vokiečiai norėjo išvežti dvare laikytas vertybes, atėjūnams pasipriešino kaimo vyrai. Po karo prasidėjo žemės reforma ir dalis dvaro žemių atiteko bežemiams ir Lietuvos kariuomenės savanoriams. Dvaro nuomininke tapo ponia Komar, o valdytoju Juozas Šilėnas. Tuo metu tai buvo pavyzdinis ūkis. Paskutiniais dvaro šeimininkais buvo Pinai. Prasidėjus sovietizacijai dalis dvaro sodybos pastatų buvo sunaikinti, vertybės išgrobstytos. Galiausiai dvarvietėje buvo pastatytos fermos. Lietuvai tapus nepriklausoma valstybe, prasidėjo kolūkinės sistemos irimas. Fermos išgriautos. Išliko tik medžių alėja, vedanti į dvarvietę.


 Gyventojai 

 Žymūs žmonės 
 1896 m. gegužės 6 d. gimė matematikas, zoologas Leonas Čereška,
 1938 m. balandžio 30 d. gimė kunigas Antanas Vytautas Zakrys.
 1939 m. sausio 8 d. gimė astronomas, etnokosmologijos muziejaus įkūrimo iniciatorius Gunaras Kakaras.

 Šaltiniai 

Kategorija:Biržų rajono savivaldybės gyvenvietės